เรโนลด์ สยายปีก เซ็นสัญญากับอิหร่าน ผลิตรถปีละ 3 แสนคัน
บริษัทเรโนลด์ในฝรั่งเศส จับมือเซ็นสัญญาร่วมทุนกับอิหร่าน ตั้งเป้าผลิตรถยนต์ปีละ 3 แสนคัน  ,8 สิงหาคม 2560 บุญธง ก่อมงคลกูล ผู้สื่อข่าวไทยรัฐประจำประเทศเบลเยียมรายงาน ว่า เมื่อวันจันทร์ที่ 7 สิงหาคม บริษัทเรโนลด์ บริษัทผู้ผลิตรถยนต์ของฝรั่งเศสได้เซ็นสัญญาสำคัญกับประเทศอิหร่าน เพื่อผลิตรถยนต์จำนวนปีละ 300,000 คัน โดยจะต้องมีการลงทุนจำนวน 660 ล้านยูโร (26,400 ล้านบาท) โดยเป็นบริษัทร่วมทุนที่เรโนลด์ถือหุ้น 60% องค์กร เพื่อการฟื้นฟูและพัฒนาอุตสาหกรรมของอิหร่าน 20% และบริษัท Parto Neguine Nasseh ซึ่งเป็นบริษัทเอกชนของอิหร่านอีก 20%,นายมานซูร์ โมอาซามิ ผู้อำนวยการองค์กรเพื่อการฟื้นฟูและพัฒนาอุตสาหกรรมของอิหร่าน กล่าวว่า เฟสแรกของความตกลงมีมูลค่า 660 ล้านยูโร และตั้งเป้าการผลิตรถยนต์จำนวน 150,000 คันต่อปี โดยบริษัทร่วมทุนดังกล่าวจะก่อตั้งที่เมืองซาเวห์ ห่างจากกรุงเตหะรานไปทางทิศตะวันตกเฉียงใต้ประมาณ 120 กิโลเมตร โดยจะนำโรงงานเก่าที่มีอยู่แล้วนำมาทำการพัฒนาและปรับปรุงให้ทันสมัยขึ้น ก็พร้อมที่จะทำการผลิตรถยนต์เรโนลด์รุ่น Symbol และรถยนต์ดาเซียรุ่น Duster ซึ่งเป็นรถยนต์โรมาเนียที่เรโนลด์ซื้อไว้แล้ว,นายโมอาซามิระบุว่า รถยนต์ที่ผลิตขึ้นคันแรกจะสามารถวางขายได้ในเวลาหนึ่งปีครึ่ง ขณะที่เฟสที่สองของโครงการจะเริ่มในปี 2019 มีระยะเวลา 3 ปี และจะมีกำลังผลิตรถยนต์ทั้งสองรุ่นคือ Symbol และ Duster จำนวนถึง 300,000 คันต่อปี นอกจากนั้น ข้อตกลงยังกำหนดให้รถยนต์และอะไหล่ที่ผลิตในโรงงานประเทศอิหร่าน 30% จะต้องส่งออก ทั้งนี้ปัจจุบัน บริษัทเรโนลด์มีการผลิตรถยนต์ในอิหร่านแล้ว โดยมีกำลังผลิตปีละ 200,000 คันต่อปี.
บริษัทเรโนลด์ในฝรั่งเศส จับมือเซ็นสัญญาร่วมทุนกับอิหร่าน ตั้งเป้าผลิตรถยนต์ปีละ 3 แสนคัน  
เรโนลด์,เรโนลด์ ร่วมทุนอิหร่าน,ผลิตรถในอิหร่าน,บริษัทเรโนลด์ ฝรั่งเศส,อิหร่าน